Document ID: 32003R0221

Komission asetus (EY) N:o 221/2003,
annettu 4 päivänä helmikuuta 2003,
luvan antamisesta Pakistanin islamilaisesta tasavallasta peräisin olevien tekstiili- ja vaatetustuotteiden määrällisten rajoitusten siirroille
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyjen kolmansista maista peräisin olevien tekstiilituotteiden tuontiin sovellettavasta yhteisestä menettelystä 12 päivänä lokakuuta 1993 annetun neuvoston asetuksen (ETY) N:o 3030/93(1), sellaisena kuin se on viimeksi muutettuna asetuksella (EY) N:o 138/2003(2), ja erityisesti sen 7 artiklan,
sekä katsoo seuraavaa:
(1) Euroopan yhteisön ja Pakistanin islamilaisen tasavallan välisessä yhteisymmärryspöytäkirjassa tekstiilituotteiden markkinoille pääsyä koskevista järjestelyistä, joka parafoitiin 15 päivänä lokakuuta 1994(3) ja hyväksyttiin neuvoston päätöksellä 96/386/EY(4), määrätään myönteisen huomion antamisesta Pakistanin tietyille pyynnöille niin sanotusta "poikkeuksellisesta joustavuudesta".
(2) Pakistanin islamilainen tasavalta esitti luokkien välisiä siirtoja koskevat pyynnöt 20 päivänä joulukuuta 2002 ja 16 päivänä tammikuuta 2003.
(3) Pakistanin islamilaisen tasavallan pyytämät siirrot kuuluvat asetuksen (ETY) N:o 3030/93 7 artiklassa tarkoitettujen ja mainitun asetuksen liitteessä VIII säädettyjen joustavuussäännösten soveltamisalaan.
(4) On aiheellista suostua pyyntöihin ja antaa lupa niissä tarkoitettujen luokkien vuoden 2003 kiintiöiden ennakkokäyttöön.
(5) On toivottavaa, että tämä asetus tulee voimaan sen julkaisemista seuraavana päivänä, jotta taloudelliset toimijat voisivat hyötyä siitä mahdollisimman pian.
(6) Tässä asetuksessa säädetyt toimenpiteet ovat asetuksen (ETY) N:o 3030/93 17 artiklassa säädetyn tekstiilikomitean lausunnon mukaiset,
ON ANTANUT TÄMÄN ASETUKSEN:
1 artikla
Pakistanin islamilaisesta tasavallasta peräisin olevien tekstiilituotteiden määrällisten rajoitusten siirroille annetaan lupa kiintiövuoden 2002 osalta tämän asetuksen liitteen mukaisesti.
2 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 4 päivänä helmikuuta 2003.

Labels: 1
3
18